CELEX: 32017D2008
Language: hu
Date: 2017-11-08 00:00:00
Title: A Tanács (KKBP) 2017/2008 végrehajtási határozata (2017. november 8.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat végrehajtásáról

9.11.2017   
            
            
               HU
            
            
               Az Európai Unió Hivatalos Lapja
            
            
               L 290/22
            
         A TANÁCS (KKBP) 2017/2008 VÉGREHAJTÁSI HATÁROZATA
   (2017. november 8.)
   a líbiai helyzetre tekintettel hozott korlátozó intézkedésekről szóló (KKBP) 2015/1333 határozat végrehajtásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 31. cikke (2) bekezdésére,
   tekintettel a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről szóló, 2015. július 31-i (KKBP) 2015/1333 tanácsi határozatra (1) és különösen annak 12. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2015. július 31-én elfogadta a (KKBP) 2015/1333 határozatot.
            
         
               (2)
            
            
               Az Egyesült Nemzetek Biztonsági Tanácsának az 1970 (2011) sz. ENSZ BT-határozat alapján létrehozott bizottsága 2017. október 31-én aktualizálta és módosította a korlátozó intézkedések hatálya alá tartozó hajó jegyzékét.
            
         
               (3)
            
            
               A (KKBP) 2015/1333 határozat V. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A (KKBP) 2015/1333 határozat V. melléklete az e határozat mellékletében foglaltak szerint módosul.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2017. november 8-án.
      
         
            a Tanács részéről
         
         
            az elnök
         
         M. MAASIKAS
      
   
   
      (1)  HL L 206., 2015.8.1., 34. o.
   
   
      MELLÉKLET
      A (KKBP) 2015/1333 határozat V. mellékletének B. szakaszában (Szervezetek) a 2. bejegyzés helyébe a következő szöveg lép:
      
         
                     „2.
                  
                  
                     
                        Név: LYNN S
                     
                        Más néven: nincs adat. Korábbi nevén: nincs adat. Cím: nincs adat. A jegyzékbevétel időpontja:2017. augusztus 2.
                     
                        Kiegészítő információk
                     
                     IMO száma: 8706349; a jegyzékbevételre a 2362 (2017) sz. határozat (2) bekezdésével meghosszabbított és módosított 2146 (2014) sz. határozat 10. pontjának a) és b) alpontja alapján került sor (a berakodásra, szállításra és kirakodásra, valamint a kikötőkbe való belépésre vonatkozó tilalom). Ezt a jegyzékbevételt a bizottság a 2146 (2014) sz. határozat 11. pontja alapján 2017. október 31-én megújította, és amely 2018. január 29-ig érvényes, kivéve, ha azt a Bizottság a 2146 (2014) sz. határozat 12. pontja értelmében vissza nem vonja. Lobogó szerinti állam: Saint Vincent és Grenadine-szigetek. 2017. október 6-tól a hajó libanoni felségvízen tartózkodott, amikor nyugat felé indult.”.